CELEX: E2016P0019
Language: da
Date: 2016-12-14 00:00:00
Title: Anmodning om en rådgivende udtalelse fra EFTA-Domstolen indgivet af Norges Høyesterett den 14. december 2016 i sagen Torbjørn Selstad Thue og Politiets Fellesforbund mod den norske regering ved Justis- og beredskapsdepartementet (Sag E-19/16)

27.4.2017   
            
            
               DA
            
            
               Den Europæiske Unions Tidende
            
            
               C 133/3
            
         Anmodning om en rådgivende udtalelse fra EFTA-Domstolen indgivet af Norges Høyesterett den 14. december 2016 i sagen Torbjørn Selstad Thue og Politiets Fellesforbund mod den norske regering ved Justis- og beredskapsdepartementet
   (Sag E-19/16)
   (2017/C 133/03)
   Norges Høyesterett har ved skrivelse af 14. december 2016, som indgik til EFTA-Domstolens justitskontor den 14. december 2016, anmodet EFTA-Domstolen om en rådgivende udtalelse om nedenstående spørgsmål i sagen Torbjørn Selstad Thue og Politiets Fellesforbund mod den norske regering ved Justis- og beredskapsdepartementet:
   
               1.
            
            
               Skal den tid, der er brugt på transport, der er foretaget efter arbejdsgiverens ønske til og/eller fra et andet tjenestested end arbejdstagerens faste eller sædvanlige tjenestested, og denne transport finder sted uden for normal arbejdstid, betragtes som arbejdstid i den forstand, hvori udtrykket er anvendt i artikel 2 i direktiv 2003/88/EF?
            
         
               2.
            
            
               For så vidt som en transport som den i spørgsmål I beskrevne ikke i sig selv er tilstrækkelig til at blive klassificeret som arbejdstid, hvilken retlig prøvelse skal foretages, og hvilke oplysninger skal lægges til grund ved vurderingen af, om den tid, der medgår til transport, alligevel bør anses for at være arbejdstid? Som en del af dette spørgsmål ønskes det oplyst, om der skal foretages en intensitetsprøvelse af det arbejde, der udføres under transporten.
            
         
               3.
            
            
               Har det nogen betydning for den i spørgsmål I og II omhandlede vurdering, hvor ofte arbejdsgiveren anviser et andet tjenestested end det faste eller sædvanlige tjenestested?